title: http://risaleoku.com/oku/osmektubat/17
article: ايكنجيسى:
  نشرِ حق ايچون أنبيايه إتّباع ايتمكله مكلّفز. قرآنِ حكيمده، حقّى نشر ايدنلر:
  ﴿اِنْ اَجْرِىَ اِلَّا عَلَى اللّٰهِ ٭ اِنْ اَجْرِىَ اِلَّا عَلَى اللّٰهِ﴾
  دييهرك، إنسانلردن إستغنا گوسترمشلر. سورهِٔ يٰسده
  ﴿اِتَّبِعُوا مَنْ لَا يَسْئَلُكُمْ اَجْرًا وَهُمْ مُهْتَدُونَ﴾
  جملهسى، مسئلهمز حقّنده چوق معنيداردر.
  اوچنجيسى:
  برنجى سوزده بيان ايديلديگى گبى: اللّٰه نامنه ويرمك، اللّٰه نامنه آلمق لازمدر. حالبوكه أكثريا يا ويرن غافلدر· كندى نامنه ويرر، ضمنى بر منّت ايدر. يا آلان غافلدر· منعمِ حقيقىيه عائد شكرى، ثنايى، ظاهرى أسبابه ويرر، خطا ايدر.
  دردنجيسى:
  توكّل، قناعت و إقتصاد اويله بر خزينه و بر ثروتدر كه، هيچ بر شى ايله دگيشلمز. إنسانلردن أخذِ مال ايدوب او توكنمز خزينه و دفينهلرى قپاتمق ايستهمم. رزّاقِ ذو الجلاله يوز بيڭلر شكر ايدييورم كه، كوچكلگمدن بَرى بنى منّت و ذلّت آلتنه گيرمگه مجبور ايتمهمش. اونڭ كرمنه إستنادًا، بقيّهِٔ عمريمى ده او قاعده ايله گچيرمسنى رحمتندن نياز ايدييورم.
  بشنجيسى:
  بر ايكى سنهدر چوق أمارهلر و تجربهلرله قطعى قناعتم اولدى كه· خلقلرڭ مالنى، خصوصًا زنگينلرڭ و مأمورلرڭ هديهلرينى آلمغه مأذون دگلم. بعضلرى بڭا طوقونويور.. بلكه طوقونديريلييور، ييديريلمييور. بعضًا بڭا ضررلى بر صورته چوريلييور. ديمك غيرڭ مالنى آلمامغه معنًا بر أمردر و آلمقدن بر نهيدر. هم بنده بر توحّش وار· هركسى، هر وقت قبول ايدهمييورم. خلقڭ هديهسنى قبول ايتمك، اونلرڭ خاطرينى صايوب ايستهمديگم وقتده اونلرى قبول ايتمك لازم گلييور.. او ده خوشمه گيتمييور. هم تصنّع و تملّقدن بنى قورتاران بر پارچه قورو أكمك يمك و يوز يامالى بر لباس گيمك، بڭا داها خوش گلييور. غيرڭ أڭ أعلا باقلاواسنى يمك، أڭ مرصّع لباسنى گيمك و اونلرڭ خاطرينى صايمغه مجبور اولمق، بڭا ناخوش گلييور.
  نشرِ حق ايچون أنبيايه إتّباع ايتمكله مكلّفز. قرآنِ حكيمده، حقّى نشر ايدنلر:
  ﴿اِنْ اَجْرِىَ اِلَّا عَلَى اللّٰهِ ٭ اِنْ اَجْرِىَ اِلَّا عَلَى اللّٰهِ﴾
  دييهرك، إنسانلردن إستغنا گوسترمشلر. سورهِٔ يٰسده
  ﴿اِتَّبِعُوا مَنْ لَا يَسْئَلُكُمْ اَجْرًا وَهُمْ مُهْتَدُونَ﴾
  جملهسى، مسئلهمز حقّنده چوق معنيداردر.
  اوچنجيسى:
  برنجى سوزده بيان ايديلديگى گبى: اللّٰه نامنه ويرمك، اللّٰه نامنه آلمق لازمدر. حالبوكه أكثريا يا ويرن غافلدر· كندى نامنه ويرر، ضمنى بر منّت ايدر. يا آلان غافلدر· منعمِ حقيقىيه عائد شكرى، ثنايى، ظاهرى أسبابه ويرر، خطا ايدر.
  دردنجيسى:
  توكّل، قناعت و إقتصاد اويله بر خزينه و بر ثروتدر كه، هيچ بر شى ايله دگيشلمز. إنسانلردن أخذِ مال ايدوب او توكنمز خزينه و دفينهلرى قپاتمق ايستهمم. رزّاقِ ذو الجلاله يوز بيڭلر شكر ايدييورم كه، كوچكلگمدن بَرى بنى منّت و ذلّت آلتنه گيرمگه مجبور ايتمهمش. اونڭ كرمنه إستنادًا، بقيّهِٔ عمريمى ده او قاعده ايله گچيرمسنى رحمتندن نياز ايدييورم.
  بشنجيسى:
  بر ايكى سنهدر چوق أمارهلر و تجربهلرله قطعى قناعتم اولدى كه· خلقلرڭ مالنى، خصوصًا زنگينلرڭ و مأمورلرڭ هديهلرينى آلمغه مأذون دگلم. بعضلرى بڭا طوقونويور.. بلكه طوقونديريلييور، ييديريلمييور. بعضًا بڭا ضررلى بر صورته چوريلييور. ديمك غيرڭ مالنى آلمامغه معنًا بر أمردر و آلمقدن بر نهيدر. هم بنده بر توحّش وار· هركسى، هر وقت قبول ايدهمييورم. خلقڭ هديهسنى قبول ايتمك، اونلرڭ خاطرينى صايوب ايستهمديگم وقتده اونلرى قبول ايتمك لازم گلييور.. او ده خوشمه گيتمييور. هم تصنّع و تملّقدن بنى قورتاران بر پارچه قورو أكمك يمك و يوز يامالى بر لباس گيمك، بڭا داها خوش گلييور. غيرڭ أڭ أعلا باقلاواسنى يمك، أڭ مرصّع لباسنى گيمك و اونلرڭ خاطرينى صايمغه مجبور اولمق، بڭا ناخوش گلييور.